مسلمہ بن ہشام

مسلمہ بن ہشام بن عبد الملک (متوفی 750ء)، جس کا عرفی نام ابو شاکر تھا ۔ وہ ایک اموی امیر اور سپہ سالار تھا۔ سنہ 739ء میں اس نے جنوبی قبادوقیہ (کبادوكيا) کے غاروں اور انقرہ کے قلعے کو فتح کیا اور اسلامی-بازنطینی جنگوں میں حصہ لیا۔ اس کے والد، خلیفہ ہشام بن عبد الملک، چاہتے تھے کہ وہ ان کے بعد خلیفہ بنے، نہ کہ ولید بن یزید۔ لیکن والد کی وفات کے بعد، مسلمہ نے ولید کی بیعت کی اور اس کا دفاع کیا، جس پر ولید نے اسے اپنے قریب کر لیا۔ اس کے بعد مسلمہ کے بارے میں کچھ سنا نہیں گیا اور غالب گمان ہے کہ وہ 750ء میں عباسیوں کے ہاتھوں قتل ہوا۔
 ابتدائی زندگی 
مسلمة، اموی خلیفہ ہشام بن عبد الملک کا بیٹا تھا اور اس کی والدہ ام حکیم بنت یحییٰ بن الحکم تھیں، جو مروان بن الحکم کی بھتیجی تھیں۔ مسلمة نے بنی مخزوم کے خاندان سے تعلق رکھنے والی ام سلمہ بنت یعقوب بن سلمہ سے شادی کی، جو پہلے عبد العزیز بن الولید کی زوجہ تھیں۔ ان کی وفات کے بعد ام سلمہ نے مسلمة سے نکاح کیا اور ان کے ہاں ایک بیٹا، سعید، پیدا ہوا۔ بعد میں ام سلمہ نے مسلمة کی وفات یا جدائی کے بعد عباسی خلیفہ اول، ابو العباس عبد اللہ السفاح سے نکاح کر لیا۔

مسلمة نے علم حاصل کیا اور ان کے مشہور اساتذہ میں امام ابن شہاب الزہری شامل تھے۔ خلیفہ ہشام نے 119 ہجری میں مسلمة کو امام الزہری کے ہمراہ فریضۂ حج کی نگرانی سونپی۔ اس موقع پر مسلمة نے اہلِ مدینہ منورہ اور مکہ مکرمہ میں لوگوں میں مال بھی تقسیم کیا۔.

739ء میں مسلمة نے سلطنتِ روم (بازنطینی سلطنت) کے خلاف ایک گرمیوں کی جنگی مہم کی قیادت کی۔ اس مہم میں اس نے قبادوقیہ (کبادوكيا) کے جنوبی غاروں (المطامير) پر قبضہ کر لیا اور انقرہ کا محاصرہ کیا۔ مسلمة کی یہ فتوحات اموی سلطنت کے دورِ زوال میں بازنطینی قلعوں یا شہروں کی آخری بڑی فتوحات میں شمار ہوتی ہیں۔

 آخری ایّام 
خلیفہ ہشام بن عبد الملک کا انتقال فروری 743ء میں ہوا اور اُن کا جنازہ اُن کے بیٹے مسلمة نے پڑھایا۔ اس کے بعد ولید بن یزید نے خلافت سنبھالی اور فوراً ہشام کے بیٹوں کو تدمر کے قریب "الرصافة" میں گرفتار کرنے کا حکم دیا، تاہم مسلمة اور اس کے خاندان کو اس حکم سے مستثنیٰ رکھا گیا۔ ولید نے اس کے ساتھ عزت و محبت کا برتاؤ کیا اور اسے قربت و اکرام سے نوازا۔

اس کے بعد مسلمة کے بارے میں تاریخی ذرائع خاموش ہو جاتے ہیں اور اس کی زندگی کے مزید حالات معلوم نہیں ہوتے۔ معروف مؤرخ کلیفورڈ ایڈمنڈ بوسورث کا خیال ہے کہ مسلمة 750ء میں عباسیوں کے ہاتھوں امویوں کے قتلِ عام کے دوران مارا گیا۔ 

 حوالہ جات 

 دیگر مصادر 







زمرہ:750ء کی وفیات
زمرہ:اموی جوامع
زمرہ:آٹھویں صدی کی عرب شخصیات
زمرہ:اموی خاندان
زمرہ:عرب بازنطینی جنگوں کی اموی شخصیات
زمرہ:ویکی ڈیٹا والے صفحات
زمرہ:والدہ ویکی ڈیٹا سے ماخوذ
زمرہ:والد ویکی ڈیٹا سے ماخوذ
زمرہ:اموی خلفا کے بیٹے
زمرہ:خلافت امویہ